PATVIRTINTA

Trakų r.Rūdiškių gimnazijos direktoriaus

2017 m. rugpjūčio 28 d. įsakymu Nr. OV- 79

**SMURTO IR PATYČIŲ PREVENCIJOS IR INTERVENCIJOS VYKDYMO RŪDIŠKIŲ GIMNAZIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos Rūdiškių gimnazijos tvarkos aprašas ( toliau- Aprašas) parengtas vadovaujantis Lietuvos Respublikos švietimo ir mokslo ministro 2017 m. kovo 22d. įsakymu Nr. V-190 ,,Dėl smurto prevencijos įgyvendinimo mokyklose rekomendacijų patvirtinimo".

2. Aprašas nustato patyčių ir smurto stebėsenos, patyčių prevencijos ir intervencijos priemonių vykdymą individualiu, klasės ir gimnazijos lygmeniu..

3. **Aprašo paskirtis** – padėti gimnazijos bendruomenei sukurti psichologiškai, dvasiškai ir fiziškai sveiką ir saugią aplinką, užkertančią kelią smurto, prievartos apraiškoms, kurioje mokiniai jaučiasi gerbiami, priimti, saugūs, jų nuomonė ir siūlymai yra išklausomi ir vertinami.

4. **Aprašas remiasi šiais principais:**

4.1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

4.2. kiekvienas gimnazijos bendruomenės narys: gimnazijos administracijos darbuotojas, mokytojas, švietimo pagalbos specialistas ar kitas gimnazijos darbuotojas, tėvas, mokinys pastebėjęs ar sužinojęs apie patyčias, turi reaguoti ir jas stabdyti;

4.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančiųjų patyčias amžiaus ir pareigų;

4.4. visi gimnazijos bendruomenės nariai: mokiniai, administracijos darbuotojai, mokytojai, švietimo pagalbos specialistai, tėvai( globėjai/rūpintojai), kiti gimnazijos darbuotojai turi būti susipažinę su Patyčių prevencijos ir intervencijos vykdymo tvarka, ją įgyvendinančiais dokumentais ir tai patvirtinti savo parašu;

4.5. visi gimnazijoje priimti patyčių prevencijos sprendimai turi būti vykdomi, o jų veiksmingumas aptariamas.

5. **Apraše naudojamos sąvokos:**

5.1. **Smurtas**- tai sąmoningas jėgos taikymas siekiant įžeisti ar sužeisti kitą asmenį.

5.2**. Patyčios**- tai psichologinė ar fizinė jėgos persvara turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kitaip sukelti psichologinę ar fizinę žalą kitam asmeniui.

5.3. **Smurto ir patyčių prevencija** - veikla, skirta smurto ir patyčių rizikai sumažinti, imantis gimnazijos bendruomenės darbuotojų, tėvų ( globėjų/ rūpintojų) švietimo, informavimo ir kitų priemonių.

5.4. **Smurto ir patyčių intervencija**- visuma švietimo pagalbos priemonių, naudojamų po smurto ar patyčių įvykio, kurios yra taikomos visiems dalyviams, esant poreikiui, įtraukiant ir jų tėvus.

5.5. **Smurto ir patyčių stebėsena**- patyčių situacijos gimnazijoje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

6. Apraše naudojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme:

**II SKYRIUS**

**SMURTO IR PATYČIŲ STEBĖSENA IR PREVENCIJA GIMNAZIJOJE**

7. Patyčių prevencija ir intervencija gimnazijoje vykdoma vadovaujantis OLWEUS patyčių prevencijos programos nuostatais, užtikrinant programoje taikomų priemonių tęstinumą.

8. **Mokyklos veikla ir valdymas:**

8.1**. atsakomybė:** patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos direktorius, vaiko gerovės komisijos nariai, klasių vadovai, o jos vykdyme dalyvauja visi gimnazijos bendruomenės nariai;

8.2. patyčių prevencijos ir intervencijos vykdymo tvarkos įgyvendinimą koordinuoja ne mažiau kaip penki atsakingi asmenys- **Patyčių prevencijos ir intervencijos vykdymo koordinacinė darbo grupė**, kuriuos savo įsakymu tvirtina gimnazijos direktorius. Atsakingais asmenimis skiriami vaiko gerovės komisijos nariai ir kiti gimnazijos darbuotojai.

9. **Patyčių prevencijos ir intervencijos vykdymo koordinacinė darbo grupė:**

1. Kasmet organizuoja anoniminę mokinių apklausą ir apibendrina jos rezultatus.

2. Du kartus per mokslo metus: sausio ir birželio mėnesiais analizuoja socialinio pedagogo/psichologo apibendrintus gimnazijoje fiksuotų pranešimų apie patyčias duomenis.

3. Remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą.

4. Aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje.

5. Teikia siūlymus gimnazijos direktoriui dėl patyčių prevencijos ir intervencijos priemonių įgyvendinimo gimnazijoje.

6. Esant reikalui, teikia siūlymus gimnazijos direktoriui dėl gimnazijos Smurto ir patyčių prevencijos ir intervencijos tvarkos aprašo tobulinimo.

7. Atlieka kitus gimnazijos patyčių prevencijos ir intervencijos vykdymo tvarkoje numatytus veiksmus.

10. **Klasių vadovai** :

10.1. Stebi situaciją savo klasėse ir du kartus per mokslo metus ( gruodžio ir gegužės mėnesiais), koncentro posėdžio metu, pateikia apibendrintą savo klasės situaciją apie patyčias ir smurtą ir įvykio fiksavimo lapus ( priedas nr.1) perduoda socialiniam pedagogui.

10.2. Kasmet atlieka savo auklėjamose klasėse mokinių anoniminę apklausą ir perduoda rezultatų duomenis Patyčių prevencijos ir intervencijos vykdymo koordinacinei grupei.

11. **Socialinis pedagogas:**

11.1. Du kartus per mokslo metus ( sausio ir birželio mėnesiais) apibendrina klasių vadovų pateiktas duomenis apie smurtą ir patyčias klasėse, teikia siūlymus Vaiko gerovės komisijai.

12. Į smurto ir patyčių prevenciją įtraukiami visi mokiniai, nes prevencija integruojama į bendruosius dalykus ir klasės valandėles.

13. Patyčių ir smurto stebėseną ir prevenciją pamokų, pertraukų, renginių bei išvykų metu užtikrina mokytojai. Kiti darbuotojai savo darbo vietoje vykdo stebėseną ir pastebėję smurtą ar patyčias, informuoja mokytojus.

14. Gimnazijoje yra draudžiama bet kokia smurto forma, nukreipta:

14.1. mokinių prieš mokinius;

14.2. gimnazijos darbuotojų prieš mokinius;

14.3. mokinių prieš gimnazijos darbuotojus;

14.4. gimnazijos darbuotojų prieš kitus gimnazijos darbuotojus;

14.5. mokinių tėvų ( globėjų,/ rūpintojų) prieš mokinius, mokytojus.

**III SKYRIUS**

**PATYČIŲ IR SMURTO INTERVENCIJA GIMNAZIJOJE**

15. Visais įtariamų ir realių patyčių atvejais kiekvienas gimnazijos administracijos atstovas, pedagogas ar švietimo pagalbos specialistas, kitas gimnazijos darbuotojas reaguodamas:

15.1. įsikiša įtarus ir/ar pastebėjus patyčias, nutraukia bet kokius tokį įtarimą keliančius veiksmus, esant elektroninėms patyčioms, išsaugo įrodymus;

15.2. primena vaikui, kuris tyčiojasi, gimnazijos nuostatas ir elgesio taisykles;

15.3. jei vaikui reikia pagalbos, nedelsdamas kreipiasi į pagalbą galinčius suteikti asmenis ( tėvus, globėjus, rūpintojus) ar institucijas ( pvz. medicininė pagalba, policija);

15.4. informuoja raštu ( pildo įvykio fiksavimo lapą, priedas nr.1.) klasės vadovą apie įtariamą ar įvykusį smurtą ar patyčias. Tais atvejais, kai klasės vadovo nėra gimnazijoje, kreipiasi į socialinį pedagogą. Elektroninių patyčių atvejų pateikia išsaugotus įrodymus.

16**. Klasės vadovas** gavęs informaciją apie įtariamą ar įvykusį smurto ar patyčių atvejį imasi tokių veiksmų:

16.1. ne vėliau kaip per dvi darbo dienas išsiaiškina situaciją, nustato, ar tai smurto ar patyčių atvejis.

16.2. ne vėliau kaip per dvi darbo dienas organizuoja individualius pokalbius su smurto ar patyčių dalyviais, informuoja tėvus ( globėjus, rūpintojus), esant poreikiui, kviečia juos atvykti į pokalbį;

16.3. pildo įvykio fiksavimo lapą ( 1 priedas) ir saugo jį iki artimiausio koncentro posėdžio, kuriame yra aptariamas poveikio priemonių poveikis;

16.4. bendradarbiaudamas su pagalbos mokiniui specialistais, tėvais ( globėjais/rūpintojais), numato poveikio priemones ateičiai;

16.5. jei smurtiniame ar patyčių įvykyje buvo daugiau dalyvių, stebėtojų, klasės vadovas kreipiasi į psichologą ar socialinį pedagogą dėl pagalbos suteikimo. Pagalba turi būti suteikta ne vėliau kaip per 5 darbo dienas;

16.6. jei klasės vadovas išbandė visas poveikio priemones, o smurto ir patyčių situacija per mėnesį nesibaigė arba esant sudėtingam atvejui, kreipiasi pagalbos į Vaiko gerovės komisijos Patyčių prevencijos ir intervencijos vykdymo koordinacinę darbo grupę.

16.7. vykdo tolesnę smurto ir patyčių intervenciją.

17. Vaiko gerovės komisijos **Patyčių prevencijos ir intervencijos vykdymo koordinacinė darbo grupė:**

17.1. įvertina klasės vadovo pateiktą informaciją;

17.2. numato veiksmų planą ( gali būti individualūs pokalbiai su skriaudėju, skriaudžiamuoju, stebėtojais, jų tėvais ( globėjais/rūpintojais), klase, kt. priemonės), supažindina su jo nevykdymo pasekmėmis skriaudėją ir jo tėvus ( globėjus/rūpintojus), esant poreikiui koreguoja veiksmų planą;

17.3. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

18. Mokiniui pasityčiojus iš administracijos atstovo, pedagogo, švietimo pagalbos specialisto ar kito darbuotojo, asmuo pastebėjęs ir/ar įtaręs patyčias turėtų informuoti gimnazijos direktorių, kuris imasi gimnazijos dokumentuose numatytų veiksmų.

19. Administracijos atstovui, pedagogui, švietimo pagalbos specialistui ar kitam darbuotojui pasityčiojus iš mokinio, asmuo pastebėjęs ir/ar įtaręs patyčias turėtų informuoti gimnazijos direktorių, kuris imasi gomnazijos dokumentuose numatytų veiksmų.

20. Gimnazijos direktorius, sužinojęs apie gimnazijos darbuotojo patiriamas patyčias arba gimnazijos darbuotojo tyčiojimąsi, privalo nedelsiant imtis priemonių.

21. Kitiems patyčių dalyviams pagal individualius poreikius gimnazijoje teikiama švietimo pagalbos specialistų ar pedagogų pagalba.

22. Sužinojus apie smurtą ar patyčias virtualioje erdvėje, yra informuojami mokinio tėvai, kurie privalo apie tai pranešti Lietuvos Respublikos ryšių reguliavimo tarnybai, pateikdami pranešimą adresu www.draugiskasinternetas.lt.

**IV SKYRIUS**

**BAIGIAMOSIOS NUOSTATOS**

23. Gimnazija, vykdydama veiklas, orientuotas į smurto ir patyčių prevenciją, bendradarbiauja su mokinių tėvais, vietos bendruomene, savivaldybėse esančiomis įstaigomis ar organizacijomis, kitais suinteresuotais asmenimis.

24. Gimnazija vykdo ilgalaikę patyčių prevencijos programą ( ,,OPKUS"') ir turi sukurtą bei veikiančią patyčių prevencijos ir intervencijos gimnazijoje tvarką, kuria ir toliau vadovausis, nes joje numatyti veiksmai bei nuostatos neprieštarauja šiam Aprašui.

25. Gimnazijos direktorius atsako už smurto ir patyčių prevencijos ir intervencijos įgyvendinimą gimnazijoje.

26. Vaiko gerovės komisija rūpinasi saugios ir palankios mokiniams aplinkos gimnazijoje kūrimu.

27. Aprašas skelbiamas gimnazijos internetinėje svetainėje.

28. Visi gimnazijos darbuotojai su Aprašu supažindinami pasirašytinai. Tėvai ir mokiniai pasirašytinai supažindinami klasės valandėlių bei tėvų susirinkimų metu.

29. Visi dokumentai, esantys vaiko asmens byloje ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smurto ir patyčių prevencijos ir intervencijos

Rūdiškių gimnazijos tvarkos aprašo 1 priedas

**RŪDIŠKIŲ GIMNAZIJA**

**ĮVYKIO FIKSAVIMO LAPAS**

1. Įvykio data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Įvykio dalyviai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Įvykio aprašymas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Kokių priemonių imtasi ( pedagogo veiksmai)?

|  |  |  |  |
| --- | --- | --- | --- |
| Eil.  Nr. | Atsakingas | Veiksmai | Data |
| 1. | Pedagogas |  |  |
| 2. | Klasės vadovas |  |  |
| 3. | Socialinis pedagogas |  |  |
| 4. | Psichologas |  |  |
| 5. |  |  |  |

5. Kokios priemonės numatytos ateičiai?

|  |  |  |  |
| --- | --- | --- | --- |
| Eil.  Nr. | Atsakingas | Veiksmai | Data |
| 1. | Klasės vadovas |  |  |
| 2. | Socialinis pedagogas |  |  |
| 3. | Psichologas |  |  |
| 4. | Tėvai |  |  |
| 5 |  |  |  |

6. Mokinio atsakomybė

|  |  |  |
| --- | --- | --- |
| Įsipareigojimas | Data | Pasekmė neįvykdžius įsipareigojimo |
|  |  |  |
|  |  |  |
|  |  |  |

Dalyviai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vardas, pavardė) ( parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė) ( parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė) ( parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė) ( parašas)

Smurto ir patyčių prevencijos ir intervencijos

Rūdiškių gimnazijoje tvarkos aprašo 2 priedas

**RŪDIŠKIŲ GIMNAZIJOS**

**REAGAVIMO Į SMURTO AR PATYČIŲ SITUACIJAS PLANAS**

**Pastebėjus ar įtarus smurtą ar patyčias:**

1. Bet kuris gimnazijos darbuotojas nedelsiant sustabdo smurtą ar patyčias.

2. Esant pagalbos mokinio sveikatai ar gyvybei reikalingumui, kreipiasi į pagalbą galinčius suteikti asmenis, institucijas.

3. Pastebėjus el. patyčias, bet kuris gimnazijos darbuotojas išsaugo vykstančių patyčių įrodymus ir sustabdo jas.

4. Nedelsiant apie įvykį praneša klasės vadovui ( pildo įvykio fiksavimo lapą, priedas nr.1)

5. Klasės vadovas skubiai, bet ne vėliau kaip per dvi darbo dienas išsiaiškina situaciją, kalbasi su mokiniais, jų tėvais ( globėjais/ rūpintojais), stebi situaciją, fiksuoja įvykį ( pildo įvykio fiksavimo lapą, priedas nr.1)

6. Du kartus per mokslo metus, koncentro posėdžių metu, pateikia apibendrintą savo klasės situaciją apie patyčias ir smurtą, įvykio fiksavimo lapus ( 1 priedas) perduoda socialiniam pedagogui.

7. Jei klasės vadovui pritaikius visas auklėjamojo poveikio priemones smurto ar patyčių situacija nesibaigė per mėnesio laiko, pagalbos kreipiasi į Vaiko gerovės komisiją.

8. Vaiko gerovės komisijos Patyčių prevencijos ir intervencijos vykdymo koordinacinė grupė analizuoja klasių vadovų pateiktą informaciją ir atsižvelgiant į ją sudaro veiklos planą.

9. Nesiliaujant smurto ar patyčių situacijai, Patyčių prevencijos ir intervencijos vykdymo koordinacinė grupė numato konkretų veiksmų planą ir su jo nevykdymo pasekmėmis supažindina tėvus.

10. Įvykus smurto ar patyčių situacijai tarp gimnazijos darbuotojo ir mokinio, nedelsiant informuojamas gimnazijos direktorius.

11. Gimnazijos direktorius nedelsiant imasi gimnazijos dokumentuose numatytų veiksmų.